Publication: Magyar Közlöny
Issue: MK-2010-47 (Year: 2010, Number: 47)
Era: contemporary
Section: „2. számú melléklet a 60/2003. (X. 20.) ESZCSM rendelethez
Paragraph Index: 289

d) az ún. üresjáratok elkerülhetők. Személyi feltételek: Orvos: minimum 2 fő gyermekgyógyász- és intenzív szakorvos, közülük legalább 1 fő aneszteziológia és intenzív terápiás szakorvos is, és/vagy a későbbiekben gyermekintenzív szakorvos is (mivel a képzés még csak 2008-tól indul, 4 év türelmi idővel). Aneszteziológiai feladatok ellátására külön létszám (aneszt-int. szakorvos) szükséges. Beosztott orvosi feladatok ellátásában gyermekszakorvosok, szakorvosjelöltek bevonása szükséges, akár forgó rendszerben. Folyamatos orvosi jelenlét – 24 órán át, intenzíves szakorvosi háttérrel. Ápoló: optimális nővér:beteg arány 1:2 műszakonként. III. szint: Gyermekintenzív osztály (GYITO-III) A progresszív kórházi szintnek megfelelő tevékenység igényelte speciális vagy komplikált intenzív betegellátási feladatok és profilok ellátására alkalmas munkahely, speciális felszereléssel és körülményekkel. Feladata:

Source: https://magyarkozlony.hu/hivatalos-lapok/7c959c061fed7c9198fe1983b1cbac5a50dc1793/dokumentumok/c30f32fa1de301d243f4c8e14ca7a86b7a3973f3/letoltes